[83B] །ཨཱརྱ་མཉྫུ་འརི་ཀུ་མཱ་ར་བྷཱུ་ཏཱཥྚོཏྟ་ར་ཤ་ཏ་ཀ་ནཱ་མ་དྷཱ་ར་ཎཱི་མནྟྲ་ས་ཧི་ཏ་བོད་སྐད་དུ། འཕགས་པ་འཇམ་དཔལ་གཞོན་ནུར་གྱུར་
པའི་མཚན་བརྒྱ་རྩ་བརྒྱད་པ་གཟུངས་སྔགས་དང་བཅས་པ་ཕྱོགས་བཅུའི་ཡང་དག་པར་རྫོགས་པའི་སངས་རྒྱས་ཤེས་བྱ་མཐའ་དག་མ་ལུས་པར་ཁྱབ་ཅིང་མཆོག་ཏུ་རྨད་དུ་བྱུང་བའི་

[84A]༄༅། །རྣམ་པར་དག་པའི་བློ་མངའ་བ་རྣམས་ལ་ཕྱག་འཚལ་ལོ་།འཇམ་དཔལ་གཞོན་ནུར་གྱུར་པ། ཐུགས་དྲི་མ་དང་སྐྱོན་ཐམས་ཅད་དང་
བྲལ་བ༑ ཡོན་ཏན་དྲི་མ་མེད་པའི་ཚོགས་ཀྱི་འོད་ཟེར་གྱིས་བརྒྱན་པའི་སྐུ། ཞབས་རྟེན་གྱི་པདྨ་ལ་ལྷ་དང་མི་དང། ལྷ་མ་ཡིན་དང། ཀླུ་དང། རིག་སྔགས་འཆང་
རྣམས་ཀྱི་ཐོར་ཚུགས་དང། ཅོད་པན་གྱི་རྩེ་མོས་གཏུགས་པ་ལ་ཕྱག་འཚལ་ལོ། །བྱང་ཆུབ་སེམས་དཔའ་སེམས་དཔའ་ཆེན་པོ་འཇམ་པའི་དབྱངས་ངན་
སོང་གི་འགྲོ་བ་སྣ་ཚོགས་རྣམ་པར་འཇོམས་པ་ལ་ཕྱག་འཚལ་ལོ་།ཏདྱ་ཐཱ། ཨོཾ་བཧོ་མ་ཧཱ་མ་ཎི་རུ་ཙི་ར་ཀ་ལཱ་པ་བི་ཙི་ཏྲ་མུཀྟ་དཱ་མ། ཨ་ལཾ་ཀྲྀ་ཏ་ཤ་རཱ་ར་
པ་ར་མ་ས་ཏྭ་མོ་ཙ་ཀ། ཏ་ཐཱ་ག་ཏ་མ་ཧཱ་དྷརྨ་ཀོཥ་དྷ་ར། པྲ་བ་ར་དྷརྨ། ལ་བ་དྷ། བི་ཛ་ཡ། སུ་ར་ཏ། སམྦྷོ་ག་ཨུ་པ་དེ་ཤ་ཀ། ཀླེ་ཤ་ག་པར་པྲ་ཤ་མ་ཀ། ཤཱུ་ནྱ་ཏཱ་སྭ་
བྷཱ་བ། ཨ་ནུ་སྭ་རི། མ་ཧཱ་བོ་དཧི་ས་ཏྭ་བ་ར། བ་ར་ཎ། བ་ར་ཎ་ད་ད། ཨོཾ་མ་ཧཱ་པཱ་ཤ་པྲ་ས་ར། ཨ་ས་མ་ས་མ། ཨ་ནནྟ་ས་མ་ས་མནྟ་བྷ་དྲ། ས་མནྟ་སནྡྷ་ར། ས་མནྟ་ཨཱ་
ཀ་ར། མནྟ་པྲ་ས་ར། ས་ར་ས་ར། ཧེ་ཧེ་མཉྫུ་ར་བ། མ་ཧཱ་བཛྲ། མ་ཧཱ་ཁཌྒ། ཙྪི་ཙྪི་བྷིནྡ། བི་ར་ཛ་བི་ར་ཇ་ཀརྨ་ཨ་བ་ག་མ་ཀ། ཀུ་རུ་ཀུ་རུ། དཧུ་རུ་

[84B] སུ་རུ་སུ་རུ། མུ་རུ་མུ་རུ། དྷ་དྷ་དྷ་དྷ། དཧུ་དཧུ་དཧུ་དཧུ། མ་ཧཱ་མ་ཧཱ་མ་ཧཱ་མ་ཧཱ། མོ་ཧ་ཡ་མོ་ཧ་ཡ། བཧོ་བཧོ་བྷཱི་མ་བྷཱི་མ། ན་ད་ན་ད། ས་ར་ས་ར། མ་ཧཱ་བོ་དཧི་ས་ཏྭ་མོ་
ཙ་ཡ། མ་མ་ན་ཐ། མ་ནུ་སྲྀ་ཏ། ཨ་པཱ་ཡ་དུཿ་ཁཾ། སུ་ཁཾ་ད། མ་ཧཱ་ཀཱ་རུ་ཎི་ཀ། །ཨ་ན་ཐོཉ་ཧཾ། དུཿ་ཁི་ཏོཉཧཾ། ས་ར་ཛོ་ཉཧཾ། ཨུ་པ་དྲུ་ཏོ་ཉཧཎ། ཨ་བི་བིཀྟོ་ཉ་ཧཾ། ཀུ་
སཱི་དཧོ་ཉཧཾ། མེ་ར་ཎ་དྷརྨོ་ཉཧཾ། ཏཾ་བྷ་ག་ཝཱ་ན། དུཿ་ཁི་ཏ་ནཱཾ། སུ་ཁཾ་ད་དཱ། ཨ་ནཱ་ཐཱ་ནཱཾ། ས་ནཱ་ཐཱ་ཀ་ར་ས་ར་ཛ་སཾ། བཱ་ར་ཛ་སྐ་ར། ཨུ་པ་དྲུ་ཏཱ་ནཱཾ། སྭ་རོ་པ་དྲ་བ། པྲ་
ཤ་མ་ཀ། ས་བི་བི་ག་ཏཱ་ནཱཾ། ཀུ་ཤ་ལ་སམྦྷ་ར། པ་རི་པུ་ར་ཡི་ཏཱ། ཀུ་སི་དྷཱ་ནཱཾ། མ་ཧཱ་བཱིརྱ་དཧ་ཏ། མ་ར་ཎ་དྷ་རྨི་ཎ། མ་མི་ཏ་པ་དཱ་དཱ་ཏཱ། མམ་བི་བྷ་ག་ཝཱ་ན། ནཱ་ཐོ་བྷ་
བ༑ ཤ་ར་ཎཱཾ། པ་ར་ཡཱ་ནཱཾ། ཏྲ་ཏཱ། སརྦ་དུཿ་ཁཱ་ནི་མེ་པྲ་ཤ་མ་ཡ། ས་རྦ་ཀླ་ཤ་ར་ཛི་སི་མི། ཨ་བ་ན་ཡེ། སརྦ་སཾ་སྭ་རོ་བ་དྲབ། དུཿ་ཁ་ནི་མེ། ནཱ་ཤ་ཡ། སརྦ་ཀུ་
ཤ་ལ། དྷརྨ་པ་རི་པུ་ར་མེ་ཀུ་རུ། སརྦ་ཀརྨ་ཨཱ་བ་ར་ཎ་ཀླེ་ཤ་པ་ར་ཏཱ་མེ་བི་ཀ་རི། །མ་ཧཱ་བོ་དཧི་ས་ཏྭ་སི་བི་དཧི་བའི་རྱ་པཱ་ར་ཨི་ཏཱ། ཡོ་གམྨེ་སནྣི་ཡོ་ཛ་ཡ། ཨཱ་བ་ར་
ཎ་དྷ་རྨ་བི་རཱ་ག་བི་ར་ཛ། སཉྩ་ཧ། པྲ་ཛ་ཧ། དྷ་རི་ཎི། ས་མ་ཁ་ས་མ། ཛ་ལ་ནི་དཧི་ས་མ། མེ་རུ་ས་མ། མ་ཧཱ་བོ་དཧི་ས་ཏྭ་པ་ར་ད་སཱ་ཧཱ། རིག་སྔགས་དོན་ཀུན་གྲུབ་པ་འདི། །

[85A]༄༅། །འཇམ་པའི་དབྱངས་ཀྱིས་བཤད་པ་ན། །དེ་མ་ཐག་ཏུ་སེམས་ཅན་རྣམས། །སྐྱེ་དང་རྒ་བ་ཟད་པར་གྱུར། །ངན་འགྲོ་ཐམས་ཅད་ཞི་གྱུར་
ནས༑ ༑བདུད་ཀྱི་སྡེ་རྣམས་རབ་ཏུ་འདར། །ལྷ་རྣམས་ཐམས་ཅད་རབ་ཏུ་དགའ། །ལོག་འདྲེན་རྣམས་ནི་སྐྲག་པར་འགྱུར། །སྡིག་པ་ཞི་བ་བྱེད་པ་ཡི། །གཟུངས་
འདི་བཤད་པའི་མོད་ལ་ཡང། །གྲངས་མེད་ཕྲག་ནི་དུང་ཕྱུར་སྙེད། །འཁོར་བའི་བཙོན་ར་དག་ནས་ཐར། །འཇམ་དཔལ་གཞོན་ནུར་གྱུར་པ་ཡིས། །འཇམ་པའི་
དབྱངས་ནི་རབ་བསྒྲུབས་ཤིང། །གང་ཚེ་རིག་སྔགས་བཤད་པ་ན་།བྲག་དང་ནགས་དང་ཚལ་དུ་བཅས། །རྒྱུ་བ་དང་ནི་མི་རྒྱུ་བའི་།ས་གཞི་དེ་ཡི་ཚེ་ན་གཡོས།།
སངས་རྒྱས་འོད་ཀྱི་སྣང་བ་ཡིས། །ས་ཡི་སྟེང་ཡང་ཁྱབ་པར་གྱུར། །བགེགས་དང་ལོག་འདྲེན་ཐམས་ཅད་དང། །སྲིན་པོ་མི་བཟད་གཟུགས་ཅན་རྣམས། །སྟོབས་
བཅུ་ལྡན་ལ་ཕྱག་འཚལ་ཞེས། །སྐད་ཕྱུང་ཚིག་ནི་མཐུན་པར་སྨྲ། །ལྷ་རྣམས་ཞི་བའི་ཆ་ལུགས་ཅན། །ཐམས་ཅད་ཡིད་ནི་དགའ་གྱུར་ནས། །གང་ན་རྡོ་རྗེ་རལ་
གྲི་ཆ༑ ༑དེ་ཡི་དྲུང་ལྷགས་སྨྲས་པ་ནི། །ཕྱག་འཚལ་མཆོག་སྦྱིན་རྡོ་རྗེའི་མཆོག་འཇམ་པའི་དབྱངས་ནི་སྟོབས་ཆེན་ལ། །ཤུགས་སྟོང་ལྡན་པ་རྒྱལ་བ་ཅན། །བགེགས་

[85B] །སྔགས་འཆང་གསང་སྔགས་ཆེན་པོ་འཆང། །སྣ་ཚོགས་གཟུགས་ཅན་མི་ཡི་བདག་ཤིན་ཏུ་སྟོབས་ལྡན་གཟུགས་མཛེས་འཇིགས། །
དྲག་པོ་དྲག་པོ་རབ་འཇོམས་པ། །གཟི་བརྗིད་གཟི་བརྗིད་མངའ་བའི་དཔལ། །དཔལ་ལྡན་མཉམ་པ་མེད་པའི་དཔེ། །རྡོ་རྗེ་ཅན་དེ་སྙིང་སྦྱོང་བ། །མི་ཤེས་པ་ཡི་རབ་རིབ་
སེལ༑ ༑སྒེག་པའི་ཆ་ལུགས་མཆོག་མངའ་བ། །སྐྱེ་རྒུའི་བདག་པོ་སྒེག་པར་དགྱེས། །གཞུ་སྟོབས་ཅན་ལ་ཕྱག་རིང་བ། །ཉོན་མོངས་དགྲ་རྣམས་སེལ་བར་མཛད། །མཛེས་
པ་ན་བཟའ་སྣ་ཚོགས་གསོལ། །མེ་ཏོག་ཕྲེང་རྒྱན་སྣ་ཚོགས་ཅན་།སྤྱན་བཟང་དབུ་ནི་མཛེས་པ་སྟེ། །དགྱེས་ཤིང་ན་བཟའ་མཛེས་པར་གསོལ། འཇམ་པའི་དབྱངས་ཏེ་
རབ་ཏུ་བཞད། །དཀར་ནག་འབྱེས་པའི་སྤྱན་མངའ་བ། །ཧ་ཧའི་སྒྲ་ནི་རབ་ཏུ་བསྒྲགས། །རབ་ཏུ་དཀའ་བ་སྟོན་པར་དགའ། །རྒྱན་ཆེན་གསེར་གྱི་མདོག་དང་ལྡན། །རྒྱ་
མཚོའི་སྙིང་པོའི་སྤྱོད་ཡུལ་ཅན། །ཚུལ་མཁྱེན་ཚུལ་ལྡན་འཇིགས་པ་སྟེ། །སྡང་བའི་སྙིང་ནི་འཇིགས་པར་མཛད། །ཆ་ལུགས་སྔོ་ལས་སྐྱོང་བ། །ལྷ་ཡི་བདག་པོ་
དགའ་བར་མཛད། །འདོད་པའི་ལྷ་སྟེ་འདོད་སེལ་བརྟན། །རྒྱལ་པོ་འཇིག་རྟེན་ས་འཛིན་པ། །བརྟན་པོ་རྣམས་ལ་བརྟན་པར་གྲགས། །ཡོན་ཏན་དག་གི་ཕྱོགས་སུ་བཞད།།

[86A]༄༅། །བཏུད་པ་ཡིས་བཏུད་ཕྱག་བགྱིས་པ། །རྟག་ཏུ་མཆོད་ཅིང་རྗེད་པ་ལགས། །སྟོབས་པོ་ཆ་ལ་ཤུགས་ཆེ་བ། །ཕྱག་རིང་གཡུལ་ཆེན་
མངའ་བ་པོ། །སྒེག་ཆེན་རྡོ་རྗེ་དམ་པ་སྟེ། །འཛེམ་ཤེས་རབ་སྲུང་ངོ་ཚ་ཤེས། །དཀྱིལ་འཁོར་ཆེན་པོའི་སྙིང་པོ་མཆོག་དཀྱིལ་འཁོར་ཆེན་པོར་སྟོན་པ་པོ། །དཀྱིལ་
འཁོར་ཆེན་པོར་གྲགས་པ་སྟེ། །དཀྱིལ་འཁོར་ཆེན་པོ་མཛད་པ་ལགས་།དཀྱིལ་འཁོར་སློབ་དཔོན་དཀྱིལ་འཁོར་ཅན། །ཞབས་ལ་རྗེད་པའི་ཚོགས་དང་
ལྡན༑ ༑ཧ་ཧ་སཱ་ཧཱའི་བདག་ཆེ་བ། །མཆོད་པ་ཆེན་པོ་ས་དང་མཉམ། །ཧཱུཾ་གིས་འཇིགས་མཛད་འཇིགས་པ་སྟེ། །འཇིགས་པའི་འོད་ཀྱིས་གསལ་བ་པོ། །ལྷ་
དང་ལྷ་མིན་རྣམས་ཀྱིས་བཏུད། །དེ་བཞིན་མཆོད་ཅིང་རི་མོར་བགྱིས་།ཞམ་འབྲིང་གད་རྒྱངས་ཆེན་པོ་ཅན། །རླུང་དྲག་མུན་པ་སེལ་བར་མཛད། །འཇིག་རྟེན་
གསུམ་དུ་སྙན་པར་གྲགས། །གནོད་སྦྱིན་སྲིན་པོས་བསྙེན་བཀུར་བ་།དྲག་པོ་དཀར་མཛད་བདེ་འབྱུང་བ། །མངའ་བདག་གཙུག་གི་ནོར་བུ་ཅན། །འཛུམ་ཞིང་
སྒེག་པར་ཀུན་ཏུ་སྤྱོད། །སྤྱོད་པ་ས་ལྟར་བརྟན་པ་ལགས། །ནོར་བུའི་དཀྱིལ་འཁོར་འོད་མཛེས་པ། །ཉི་མ་གསལ་བ་ལམ་མེ་བ། །ཉི་མའི་འོད་འདྲ་འཇའ་ཁུགས་

[86B] ༑ཐ་ལེར་བཞུགས་ཤིང་རྒྱ་ཆེར་བཞད། །མཐོང་ན་དགའ་ཞིང་དགའ་བར་མཛད། །ནོར་སྦྱིན་དེ་བཞིན་གསང་སྔགས་སྦྱིན། །དབང་ཕྱུག་སྦྱིན་ཞིང་རྒྱལ་སྲིད་
སྦྱིན་[?] ༑གཟུགས་སྦྱིན་དེ་བཞིན་སྟོབས་སྦྱིན་པ། །དཔལ་ལྡན་དཔལ་མཛད་བགེགས་གནོན་རི། །ཀུན་ཏུ་རྨོངས་པ་སེལ་བར་མཛད། །འདུས་པའི་ནང་དུ་གདན་
གཤེགས་པ། །ཞབས་ལ་མཆོད་པའི་ཚོགས་བསགས་པ། །དཔུང་རྒྱན་སྙན་ཆ་གདུབ་ཀོར་ཅན། །ནོར་བུའི་རྒྱན་གྱིས་བརྒྱན་པ་སྟེ། །རྒྱུ་དང་མི་རྒྱུ་འགྲོ་བའི་
སྒྲོན༑ ༑རབ་རིབ་སེལ་བར་མཛད་པ་པོ། །སྟོན་པ་སྟོན་མཛད་སྐྱོང་མཛད་པ། །དབང་པོ་མངའ་བདག་དམག་གི་མཆོག་འཇིགས་པ་སེལ་བར་མཛད་པ་སྟེ། །འཇིགས་
པ་མེད་པའི་གནས་སྦྱིན་པ། །དཀར་བ་སྔོ་བ་འོད་བཟང་བ། །མགྲིན་སྔོན་གྱི་ནི་སྟོན་པ་ལགས། །ཇི་ལྟར་འདུལ་བ་འདུལ་འགྱུར་བ། །དེ་བཞིན་ཆ་ལུགས་རབ་ཏུ་
སྟོན༑ ༑ཤེས་རབ་རལ་གྲིས་འདེབས་པར་མཛད། །སྟོང་ཉིད་ཆོས་ནི་ལྷུར་འཛིན་པ། །བྱམས་པ་མཆོག་དང་ཐ་མ་མཁྱེན། །རྣམ་པར་གྲགས་པ་གསན་པ་དེས། །
རིག་སྔགས་འཆང་བ་རྣམས་ཀྱིས་བསྟོད། །རིག་སྔགས་འཆང་བ་སྟོབས་པོ་ཆེ། །ཤིན་ཏུ་རྣམ་རྒྱལ་འཁོར་ལོས་བསྒྱུར། །འཇིགས་མེད་བློ་གྲོས་ཤེས་རབ་ཅན། །དེ་

[87A]༄༅། །བཞིན་གཤེགས་པའི་ཆོས་འཛིན་པ། །མགུར་བཟང་དུ་མཛད་ཞི་བ་སྟེ། །ཞི་བའི་ལམ་ནི་སྟོན་མཛད་པ། །ལྷ་དང་ལྷ་མིན་བཅས་
པས་བཀུར། །སེམས་ཅན་ཐམས་ཅད་འཇིགས་མེད་མཛད། །སེམས་ཅན་ཀུན་ལ་རབ་སྟོན་པ། །བརྟན་པོ་སེམས་ཅན་ཀུན་གྱི་མཆོག་སེམས་ཅན་ཀུན་གྱི་བློ་ལ་
མཁས༑ ༑སྲེད་མེད་བུ་སྟེ་དྲག་ཤུལ་སྟོབས། །མེ་ཡི་འོད་དང་འདྲ་བ་སྟེ། བྱིས་པའི་སྐུ་མཆོག་སྦྱིན་པ། །རྩེད་མོ་རོལ་མོ་སྟོན་པར་མཛད། །ཕྱག་རྒྱ་མཛད་
ཅིང་གསང་སྔགས་མཛད། །བདག་གིར་མི་མཛད་རྡུལ་མེད་བརྟན་།མཁའ་འདྲ་དཔེ་མེད་སྨྲ་མཁས་པ། །བདུད་དཔུང་ངེས་པར་འཇོམས་པ་པོ། །མི་མཆོག་
བརྩོན་པ་བསྐྱོད་དུ་མེད། །དེ་བཞིན་ཐུབ་མེད་རྣམ་པར་རྒྱལ་།བརྟན་པོ་སངས་རྒྱས་དེ་བཞིན་གཤེགས། །མྱ་ངན་མེད་ཅིང་གནས་པ་མེད། །འཇོམས་མེད་ཚིག་
བཟང་ཆ་ལུགས་བཟང། །དཔའ་བོ་དགྲ་རྣམས་རྣམ་པར་འཇོམས། །ཚན་ཆེན་ངེས་འཇོམས་རྣལ་འབྱོར་པ། །འདོད་པ་གནོན་པ་ཁྱད་པར་གཤེགས་།མགོན་
པོ་རྒྱལ་བའི་སྲས་ཀྱི་མཆོག་གཤིན་རྗེ་ཕམ་མཛད་སྐྱེ་རྒུ་སྲུང། །ལས་དང་ཉོན་མོངས་རབ་སྲེག་པ། །སྟོན་མཛད་ཉོན་མོངས་སེལ་བ་ལགས། །ལེགས་པ་ཁྱོད་

[87B] །བརྒྱ་རྩ་བརྒྱད་པ་རབ་གསལ་ཞིང་།དད་པ་སྐྱེད་པར་བྱེད་པ་འདི། །ལྷ་མཆོག་རྣམས་ཀྱིས་རབ་ཏུ་བཤད། །བགེགས་ཆེན་དང་ནི་ལོག་འདྲེན་
དང། །གནོད་སྦྱིན་ལྷ་མིན་སྲིན་པོ་དང། །མདངས་འཕྲོག་རྐུན་པོ་རྒོད་རྣམས་ཀྱིས། །དེ་རིང་ལེགས་པར་བསྟོད་པར་གྱུར། །འཇམ་དཔལ་རྡོ་རྗེ་མཆོག་གི་རབ། །བསྒྱིངས་
པས་བལྟས་པའང་བདེ་བར་གྱུར། །དེ་དག་ཀུན་ལ་བལྟས་ནས་ཀྱང་།འདི་སྐད་དུ་ནི་ཚིག་སྨྲས་པ། །ཁྱོད་ཀུན་རྟག་ཏུ་བགེགས་མེད་ཅིང་།ངེས་ལེགས་ཐར་པ་ཐོབ་
གྱུར་ལ༑ ༑འཇིགས་མེད་བཀྲ་ཡང་ཤིས་པར་ཤོག་ང་ལ་འཇིགས་པར་མ་སེམས་ཤིག་དེ་ནས་རབ་ཏུ་ཆེར་བཞད་ཅིང། །འབྲུག་ཆེན་སྒྲ་ལྟར་སྒྲོག་པ་ཡི། །
དེ་བཞིན་གཤེགས་པ་ཞལ་གསལ་བས། །ཤར་ཕྱོགས་གཟིགས་ནས་བཀའ་སྩལ་པ། །ཀྱེ་མ་གསང་སྔགས་མཆོག་གི་ཡུལ། །སེམས་ཅན་གཏི་མུག་
བསལ་བའི་ཕྱིར། །སེམས་ཅན་རྣམས་ཀྱི་བསོད་ནམས་ཚོགས། །ཤིན་ཏུ་རྒྱས་པ་བྱུང་བར་གྱུར། །ཀྱེ་མ་བསོད་ནམས་ཆེར་བཅས་པའི། །སེམས་ཅན་རྣམས་ནི་
རབ་སྤྱད་ཕྱིར། །དམ་པ་སྦྱིན་པའི་གྲུབ་པའི་གཟུངས། །འཛུམ་པའི་གློག་གིས་རབ་ཏུ་བཤད། །ལ་ལ་གང་ཞིག་མཉམ་བཞག་ནས། །སྡུག་བསྔལ་ཐམས་ཅད་སེལ་

[88A]༄༅། །བ་ཡི། །གྲུབ་པའི་གཟུངས་འདི་འདོན་པའམ། །ཡང་ན་ཉན་ཏམ་སེམས་ཀྱང་རུང། །དེ་ཡི་དོན་ཀུན་འགྲུབ་འགྱུར་ཞིང། །སྡུག་
བསྔལ་ཀུན་ལས་ཐར་པར་འགྱུར། །སྡིག་པ་ཐམས་ཅད་རྣམ་དག་པ་།དེ་ཡིས་ངེས་པར་འཐོབ་པར་འགྱུར། །དེ་བཞིན་གཤེགས་པའི་ས་ཆེན་ཡང། །རིང་པོར་
མི་ཐོགས་དེ་ཡིས་འཐོབ། །བྱང་ཆུབ་སེམས་དཔའ་རྣམས་ཀྱིས། །རབ་དགའ་ཤིན་ཏུ་དྲི་མ་མེད། །འོད་བྱེད་པ་དང་འོད་འཕྲོ་ཅན། །སྦྱང་དཀའ་དེ་བཞིན་མངོན་
དུ་གྱུར༑ ༑རིང་དུ་སོང་དང་མི་གཡོ་བ། །ལེགས་པའི་བློ་གྲོས་ཆོས་ཀྱི་སྤྲིན། །ས་ཆེན་དམ་པ་དེ་དག་ཀྱང། །གང་ཞིག་ངེས་གནས་འདོན་པ་ཡི། །སེམས་ཅན་ཆེན་
པོས་མི་ཐོགས་པར། །ཚེ་ཟད་ནས་ནི་ཐོབ་པར་འགྱུར། །སྡིག་པ་ཐམས་ཅད་རྣམ་དག་དང། །སེམས་ཅན་ཀུན་ལ་སྡུག་པ་དང། །སྤྲོས་པ་ཐམས་ཅད་ཞི་བ་ཡི། །
བྱང་ཆུབ་བླ་མེད་ཐོབ་པར་འགྱུར། །རིག་སྔགས་འཆང་ཀུན་སྐྱེད་པ་དང། སྡིག་པ་ཐམས་ཅད་ཞི་བྱེད་པ། །བཀྲ་ཤིས་མཆོག་ཏུ་དགེ་བ་ཡི། །མིང་བརྒྱ་རྩ་བརྒྱད་
ཡིད་འོང་འདི། །སོར་མོ་བཅུ་ཡི་ཐལ་སྦྱར་ནས། །འཇམ་པའི་དབྱངས་ཀྱི་མདུན་འདུག་ལ། །ཤིན་ཏུ་དང་བའི་སེམས་ཀྱིས་སུ། །ནང་བར་ལངས་ནས་སུ་བརྗོད་པ། །

[88B] །དེ་བཞིན་ལྷ་ཡི་བདག་པོ་རྣམས། །གནོད་སྦྱིན་སྲིན་པོ་མང་པོ་དག་རྟག་ཏུ་ཡང་ནི་སྲུང་བར་བྱེད། །དེ་བཞིན་གཤེགས་པའི་སྲས་ཀུན་
དང། །དེ་བཞིན་གཤེགས་པ་ཉིད་རྣམས་དང། །དེ་བཞིན་རྡོ་རྗེའི་མཚོན་འཆང་རྣམས། །དེ་ལ་ངེས་པར་སྲུང་བར་བྱེད། །དེ་ནི་སངས་རྒྱས་སྐུར་བཞུགས་ཤིང། །མཉམ་
པར་གཞག་པ་སྣང་བར་འགྱུར། །གནོད་སྦྱིན་ལྷ་ཡི་བདག་པོ་རྣམས་།བགེགས་དང་ལོག་འདྲེན་ཆེན་པོ་དང་དགའ་ཞིང་བསམ་པ་དམ་པ་ཡི་།རྒྱང་མ་དག་ནས་
ཕྱག་ཀྱང་འཚལ། །དེ་ཕྱིར་བགེགས་རྣམས་དགའ་གྱུར་པས། །འཚེ་བར་བྱེད་ཀྱང་མི་ནུས་སོ། །ལན་གཅིག་བཀླགས་ན་ཚངས་ཆེན་དང། །བསོད་ནམས་མཉམ་
པར་ཐོབ་པར་འགྱུར། །ཤེས་རབ་ཆེན་པོ་གང་ཞིག་གིས། །ཉི་ཟེར་མཚན་མཆོག་བརྗོད་བྱས་པ། །དྲི་མ་མེད་ཅིང་རབ་དག་ལ། །རབ་ཏུ་འོད་གསལ་སྒྲ་སྙན་དང། སེམས་
ཅན་ཐམས་ཅད་དགའ་བ་ཡི། །ཡིད་དུ་འོང་བའི་གནས་ཀྱང་འཐོབ་།མཚུངས་པ་མེད་ཅིང་སྟོབས་སྐྱེད་ལམ་མཆོག་འགྲོ་བ་དང། །འོད་གསལ་དམ་ཚིག་ཅན་གྱི་
ལྷ་རྣམས་ཀྱིས་བསྟོད་ཅིང། །ཡིད་འཕྲོག་ལྷ་དང་ལྷ་མིན་ཚོགས་ཏེ་འདུན་པ་ཡི།། གཟུངས་འདི་རྒྱལ་པ་རྣམས་ཀྱིས་ལེགས་པར་གསུངས་པ་ཡིན། །འཕགས་པ་འཇམ་

[89A]༄༅། །དཔལ་གྱི་མཚན་བརྒྱ་རྩ་བརྒྱད་པ་གཟུངས་སྔགས་དང་བཅས་པ་རྫོགས་སོ།། །།